মসলিন
মসলিন বিশেষ এক প্রকার তুলার আঁশ থেকে প্রস্তুতকৃত সূতা দিয়ে বয়ন করা এক প্রকারের অতি সূক্ষ্ম কাপড়বিশেষ। এটি ঢাকাই মসলিন নামেও সুবিদিত। ফুটি কার্পাস নামক তুলা থেকে প্রস্তুত অতি চিকন সুতা দিয়ে মসলিন তৈরি করা হত। চড়কা দিয়ে কাটা, হাতে বোনা মসলিনের জন্য সর্বনিম্ন ৩০০ কাউন্টের সুতা ব্যবহার করা হত যার ফলে মসলিন হত কাচের মত স্বচ্ছ। এই মসলিন রাজকীয় পোশাক নির্মাণে ব্যবহার করা হত। মসলিন প্রায় ২৮ রকম হয়ে হত যার মধ্যে জামদানী এখনও ব্যাপক আকারে প্রচলিত। নানা কারণে আঠারো শতকের শেষার্ধে বাংলায় মসলিন বয়ন বন্ধ হয়ে যায়।
২০০৬ কলকাতা চামড়া কারখানা অগ্নিকাণ্ড
তদন্তকারীরা নিশ্চিত করে যে কারখানাটি অবৈধ চামড়ার ব্যাগ তৈরীর জন্য ব্যবহার করা হতো। কারখানাটি ৪ তলা দালানের ৩য় তলায় ছিল, যেটি একটি আবাসিক বাসাও ছিল। তদন্তকারীরা নিশ্চিতভাবে আরো বলেন যে, দালানটির ১ম ও ২য় তলায়ও অবৈধ কারখানা ছিল। অগ্নিকাণ্ডে ধ্বংস হয়ে যাওয়া কারখানাটি "টেনেক্স এক্সপোর্ট" দ্বারা পরিচালিত হতো। অগ্নিকাণ্ডে যারা আহত বা নিহত হয়েছেন তারা সবাই রাত্রে কারখানায় ঘুমাতো যেটি মূলত ভারতে অস্বাভাবিক বলে গন্য করা হয় না। কারখানাটির মাত্র একটি জরুরি নির্গমণ ছিল এবং অগ্নিকাণ্ডের সময় কারখানাটিতে ৪০ জন শ্রমিক ছিল। কারখানার মালিক দরজা বাহির থেকে বন্ধ করে রেখেছিল যাতে করে শ্রমিকরা চামড়াজাত পণ্য নিয়ে পালিয়ে না যেতে পারে।